《琼林与宴归寓后作》
清代·华亦祥

蹑履螭坳拜紫宸，承恩何事独伤神。远违言训三千里，永诀慈颜二十春。

花压儒冠宁误我，露沾宫锦转思亲。鹅肫水碧松衫远，小雨朝来洗绿筠。

作者简介：华亦祥(1624-1665)，字缵长，号鹅湖，又号惕中。清无锡人。顺治十六年(1659)殿试进士第二名，授编修。时江南以抗粮案被逮诸人,亦祥保全者甚多。